cyanic-selkie/wikianc huggingface dataset:
இந்தியப் புள்ளியியல் கழகம்
இந்தியப் புள்ளியியல் கழகம் (Indian Statistical Institute (ISI)) 1959 ஆம் ஆண்டு இந்திய நாடாளும் மன்றத்தால் நாட்டின் முதன்மைச் சிறப்பான கல்விக் கழகங்களுள் ஒன்றாக அறிவித்தது. கொல்கத்தாவில் உள்ள பிரசிடென்சி கல்லூரியில் முன்னர் புள்ளியியல் செய்களச்சாலை ஒன்றை பிரசந்தா சந்திரா மகாலனோபிசு நிறுவி இருந்தார், அதின் வளர்ச்சியாகவே இந்தப் புள்ளியியல் கழகம் தோன்றியது. இது 1931 ஆம் ஆண்டிலேயே பொது பல்கலைக்கழகமாக நிறுவப்பட்டது. இதன் புகழால், இதை அடிப்படை மாதிரியாகக் கொண்டு அமெரிக்காவின் வட காரோலினாவில் 'ரிசர்ச்சு டிரையாங்கிள்' (Research Triangle, ஆய்வு முக்கோணம்) என்னும் ஆய்வுகநகரத்தில் அமெரிக்காவின் முதல் அமெரிக்கப் புள்ளியியல் கழகம் செர்ட்ரூடு மேரி காஃக்சு (Gertrude Mary Cox) என்பவரால் நிறுவப்பட்டது
இந்தியப் புள்ளியியல் கழகத்தை (இ.பு.க) நிறுவிய மகாலனோபிசு, இரபீந்தரநாத்து தாகூர், பிரச்சேந்திரனாத்து சீல் ஆகியோரது வழிகாட்டுதலாலும் அறிவுரையாலும் உந்தப்பட்டார். அவருடைய தலைமையில் புள்ளியியல் கருத்துகளை அறிவியல் துறைக்கும், மாந்த வாழ்வியல் அறிவுத்துறைகளுக்கும் பயன்படுத்தி வளர்த்தெடுத்தனர். இதன் பயனாய் புள்ளியியல் துறையும் வளர்ந்தது. இக் கல்விக் கழகம் புள்ளியியல் சார்ந்த ஆய்விலும் அதன் பயன்பாட்டுத்துறை ஆய்விலும் முன்னணி நிறுவனமாக நன்கு அறியப்பட்டதாக இருந்தது.
இ.பு.க ("ISI") வின் தலைமையகம் கொல்கத்தாவின் புறநகர்ப் பகுதியாகிய பாரநகர் என்னும் இடத்தில் அமைந்துள்ளது. கல்வி சார்ந்த துறைகள் நான்கு துணை நடுவங்களாக விரிவடைந்து உள்ளன. தில்லி, பெங்களூரு, சென்னை, தேசுப்பூர் ஆகிய இடங்களிலும், கிரிடிக் என்னும் இடத்தில் கிளை ஒன்றுமாக உள்ளது
அடிக்குறிப்புகளும் மேற்கோள்களும்
பகுப்பு:புள்ளியியல் நிறுவனங்கள் பகுப்பு:இந்தியக் கல்வி நிறுவனங்கள் பகுப்பு:இந்தியக் கணிதவியல் பகுப்பு:புள்ளியியல் மற்றும் திட்ட அமலாக்க அமைச்சகம்
மெதுவாக பூக்கும் செடி
வகைப்பாடு
தாவரவியல் பெயர்		       :	பூயா ரெய்மொண்டிய்  Puya raimondii
இதரப் பெயர்
பொலிவியன் செடி (Bolivian Plant)
செடியின் அமைவு
இது ஒரு பாலைவனச் செடியாகும். ஒற்றை விதையிலைத் தாவரத்தில் மிகப்பெரியதாக வளரும் செடியாகும். இச்செடி 40 அடி உயரம் வளரக்கூடியது. இலைவகள் வட்ட வடிவில் ரோஜாப்பூபோல் அமைந்துள்ளது. இச்செடி 150 ஆண்டுகள் ஆன பிறகே பூக்கிறது. இதனுடைய மலர் கொத்து 34 அடி நீளத்திற்கு வளருகிறது. இதில் 8000-க்கும் மேற்பட்ட வெள்ளை பூக்கள் மலர்கின்றன. பூ முடிந்து விதை வந்தவுடன் இச்செடி இறந்துவிடுகிறது. மலர் கொத்தில் மிகப்பெரியது இதுவே ஆகும். மேலும் உலகில் மிக மெதுவாக பூக்கும் தாவரமும் இதுவே ஆகும்.
மேற்கோள்
பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:செடிகள்
நேகா அகர்வால்
நேகா அகர்வால் (Neha Aggarwal) என்பவர் இந்தியாவைச் சேர்ந்த மேசைப் பந்தாட்ட விளையாட்டு வீர்ர் ஆவார். இவர் 1990 ஆம் ஆண்டு சனவரி மாதம் 11 ஆம் நாள் பிரந்தார். சீனாவின் பீகிங் நகரில் 2008 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் இவர் பங்கேற்றார். இந்தியாவின் சார்பாக மேசைப் பந்து விளையாட்டில் பங்கேற்ற ஒரே பெண் வீராங்கனை நேகா அகர்வால் ஆவார். பொலௌமி கதாக் மற்றும் மவுமா தாசு ஆகியோரை வீழ்த்தியதன் மூலம் ஒலிம்பிக் போட்டியில் விளையாடும் வாய்ப்பைப் பெற்றார். தில்லியைச் சேர்ந்த இப்பெண் தில்லி ஆர்.கே புரத்திலுள்ள பப்ளிக் பள்ளியில் தன்னுடைய பள்ளிப் படிப்பையும், தில்லி பல்கலைக்கழகத்துடன் இணைக்கப்பட்ட செயிண்ட் சிடீபன் கல்லூரியில் கல்லூரிப் படிப்பையும் முடித்தார். அகமதாபாத் மற்றும் கொல்கத்தா நகரங்களில் நடைபெற்ற தெசிய இளையோர் மேசைப்பந்து போட்டியில் இளையோர் தேசிய மேசைப்பந்து சாம்பியன் என்ற பட்டத்தை வென்றார். சீனாவில் பிறந்த ஆத்திரேலிய மங்கையான இயியாங் பேங் லேயிடம் தோல்வியைச் சந்தித்த்தால் ஒலிம்பிக்கில் இவருக்கு பதக்கம் கிடைக்கவில்லை. தற்போது இவர் விளையாட்டு மேலாண்மை பட்டமேற்படிப்பை அமெரிக்காவின் நியூயார்க்கிலுள்ள கொலம்பியா பல்கலைக்கழகத்தில் படித்துவருகிறார்
புற இணைப்புகள்
பகுப்பு:வாழும் நபர்கள் பகுப்பு:1990 பிறப்புகள் பகுப்பு:இந்திய மேசைப்பந்தாட்ட வீரர்கள்‎
நேற்று இன்று நாளை
நேற்று இன்று நாளை 1974 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், மஞ்சுளா மற்றும் பலரும் நடித்திருந்தனர்.
வான் போக்குவரத்து கட்டுப்பாட்டாளர்
வான் போக்குவரத்து கட்டுப்பாட்டாளர்கள் (Air traffic controller) வானில் சுமூகப் போக்குவரத்து இருக்கவும், நடுவானில் போக்குவரத்து நெரிசல் ஏற்படாமல் தடுப்பதற்கும், பாதுகாப்பான சூழ்நிலை ஏற்படுத்தவும் அமைக்கப்பட்ட வான் போக்குவரத்து கட்டுபாட்டு இயந்திரங்களை இயக்கும் பணியாட்கள் ஆவர்.
பகுப்பு:வான் போக்குவரத்து கட்டுப்பாடு
திருவெண்காட்டுப் புராணம்
திருவெண்காட்டுப் புராணம் என்னும் நூல் 16 ஆம் நூற்றாண்டில் வாழ்ந்த சைவ எல்லப்ப நாவலர் என்பவரால் இயற்றப்பட்டது. திருவெண்காடு ஊரிலுள்ள பெருமான்மீது இந்தப் புராணம் பாடப்பட்டுள்ளது. இப் புலவர் திருத்தொண்டர் புராண சாரம் என்னும் நூலையும் பாடியிருக்கிறார்.
பாயிரம் மற்றும் 18 சருக்கங்கள் கொண்ட இந்த நூலில் 614 பாடல்கள் உள்ளன.
பாடல் - எடுத்துக்காட்டு
மெய்கண்டார் மூன்று வயது வரையில் மௌனமாயிருந்தார், பரஞ்சோதி முனிவர் உபதேசம் பெற்ற பின் பேசினார், தாய்மாமன் திருவெண்ணெய் நல்லூர்க் காங்கேய பூபதியால் வளர்கப்பெற்றார் - என்னும் செய்திகளை இப்பாடல் தெரிவிக்கிறது.
பதிப்பு
இந்தப் புராணம் இந்த நூலாசிரியரின் மரபில் வந்தோரால் 1905 ஆம் ஆண்டு பெருந்தோட்டம் ஆசிரியர் துரைசாமிப் பிள்ளை பார்வையில், சென்னை ஈக்காடு, இரத்தினவேலு முதலியாருடைய பண்டித மித்திர அச்சகத்தில் பதிப்பிக்கப்பட்டுள்ளது.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
தி. த. கிருஷ்ணமாச்சாரி
திருவள்ளூர் தட்டை கிருஷ்ணமாச்சாரி (பொதுவாக டி.டி.கிருஷ்ணமாச்சாரி அல்லது டிடிகே )(1899-1974) இந்தியாவின் நிதியமைச்சராக 1956-1958 மற்றும் 1964-1966 ஆண்டுகளில் பொறுப்பு வகித்தவர். தமிழ் நடுத்தரக் குடும்பமொன்றில் பிறந்த அவர் சென்னை கிறித்தவக் கல்லூரியில் படித்துப் பட்டம் பெற்றவர். அக்கல்லூரியின் பொருளியல் துறையில் வருகைதரும் பேராசிரியராகவும் பணியாற்றியுள்ளார். அவர் தாம் நிதியமைச்சராக இருந்த இருமுறையும் முழுமையும் இல்லாது பதவி விலகியவர்.
வாழ்க்கை
கிருஷ்ணமாச்சாரி ஓர் தொழில் முனைவராகத் தம் வாழ்வைத் துவங்கினார். பின்னாளில் டிடிகே குழுமம் என வளர்ச்சியுற்ற டிடி கிருஷ்ணமாச்சாரி & கோ என்ற தம் வணிக நிறுவனத்தை 1928ஆம் ஆண்டு நிறுவினார்.நிறுவனம் ஓரளவு நிலைபெற்ற பின்னர் 30களில் அரசியலில் ஈடுபட்டார். சென்னை சட்டமன்ற மக்களவைக்கு சுயேட்சை வேட்பாளராகத் தேர்ந்தெடுக்கப்பட்டார். பின்னர் காங்கிரசில் இணைந்து 1946ஆம் ஆண்டு அரசியலமைப்பு சட்டமன்றத்தின் உறுப்பினரானார்.
அவர் நிதியமைச்சராக இருந்தபோது தொழில் வளர்ச்சிக்காக ஐடிபிஐ,ஐசிஐசிஐ,யூனிட் டிரஸ்ட் போன்ற நிறுவனங்கள் மூலம் மூலதனம் மற்றும் இயக்கநிதி தேவைகளுக்கு அமைப்புகளை ஏற்படுத்தினார்.மூன்று எஃகு ஆலைகள் அமையவும்,நெய்வேலி நிலக்கரி நிறுவனம்,தாமோதர் பள்ளத்தாக்கு திட்டங்கள் போன்ற வளர்ச்சி திட்டங்களுக்கு அடிகோலினார்.
இவர் ஹரிதாஸ் முந்த்ரா என்ற பெரிய வர்த்தகர், தனி நிறுவனங்களின் பங்குகளை ஆயுள் காப்பீட்டுக் கழகத்திடம் ( LIC ) விற்பனை செய்ததில் நடந்த ஊழலுக்குத் துணை போனார் என்று நாடாளுமன்றத்தில் விவாதம் நடைபெற்று, பின்னர் டி.டி.கே. மீது விசாரணை நடத்திட நீதிபதி எம்.சி.சாக்ளா கமிஷன் அமைக்கப்பட்டது. விசாரணை முடிவில் டி.டி.கே. அமைச்சர் பதவியிலிருந்து விலக நேரிட்டது.
வெளியிணைப்புகள்
பகுப்பு:தமிழக அரசியல்வாதிகள் பகுப்பு:இந்திய நிதியமைச்சர்கள் பகுப்பு:1899 பிறப்புகள் பகுப்பு:1974 இறப்புகள் பகுப்பு:2ஆவது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:3வது மக்களவை உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:இந்திய நிதியமைச்சர்கள் பகுப்பு:இந்திய அரசியலமைப்பு வரைவுக் குழு உறுப்பினர்கள் பகுப்பு:இந்திய அரசியலமைப்பு நிர்ணய மன்ற உறுப்பினர்கள்
சதாரா அரசு
சதாரா அரசு (Satara state), மராத்திய போன்சலே வம்சத்தின் சத்திரபதி இராஜாராமின் இறப்பிற்குப் பின்னர், மராத்தியப் பேரரசின் வாரிசுரிமைக்கான பிணக்குகள் ஏற்பட்டது.
வரலாறு
சத்திரபதி இராஜாராம் மறைவின் போது, சத்ரபதி சிவாஜியின் ஒன்பது வயது பேரனும், சத்திரபதி சம்பாஜியின் மகனுமான சாகுஜி தில்லி முகலாயர்களின் சிறையில் இருந்தார்.
இந்நிலையில் சத்திரபதி இராஜராமின் முதல் மனைவி தாராபாய், தன் சிறு வயது மகன் இரண்டாம் சிவாஜியை மராத்தியப் பேரரசராக அறிவித்து, தான் பேரரசின் காப்பாளாராக அறிவித்துக் கொண்டார்.
1707ல் தில்லி சிறையிலிருந்து விடுதலையான சாகுஜி, மராத்தியப் பேரரசை ஆளும் உரிமை கோரி சதாராவைக் கைப்பற்றி, நாக்பூர் இராச்சியத்திற்கும் மன்னரானார்.
இந்நிலையில் ராணி தாராபாயின் சக்களத்தியான (இராஜாராமின் இரண்டாம் மனைவி) இராஜேஸ்பாய், தன் மகன் இரண்டாம் சம்பாஜியை கோல்ஹாப்பூர் இராச்சியத்திற்கு மன்னராக்கினார்.
பின்னர் சாகுஜி, தாராபாயுடன் செய்து கொண்ட உடன்படிக்கையின் படி சதாரா இராச்சியத்திற்கு, தராபாயின் பேரன் இரண்டாம் இராஜாராமுக்கு முடி சூட்டப்பட்டது.
சதாரா சுதேச சமஸ்தானம் ஆதல்
1817-1818ல் நடைபெற்ற மூன்றாம் ஆங்கிலேய-மராத்தியப் போரில் ஆங்கிலேயர்களிடம் தோற்ற மற்ற மராத்திய இராச்சியங்கள் போன்று, சதாரா இராச்சியமும், கிழக்கிந்தியக் கம்பெனிக்கு ஆண்டுதோறும் திறை செலுத்திக் கொண்டு தன்னாட்சியின்றி ஆண்டனர்.
சதாரவை பிரித்தானிய இந்தியாவுடன் இணைத்தல்
சதாரா இராச்சிய மன்னர்சாகாஜி போன்சலே, ஆண் வாரிசு இன்றி 1848ல் இறந்ததால், கிழக்கிந்தியக் கம்பெனியின் தலைமை ஆளுநர் கொண்டு வந்த அவகாசியிலிக் கொள்கையின் படி, சதாரா இராச்சியத்தின் பகுதிகள் அனைத்தும் 5 ஏப்ரல் 1848ல் பிரித்தானிய இந்தியாவின் பம்பாய் மாகாணத்துடன் இணைக்கப்பட்டது.
வெளி இணைப்புகள்
பகுப்பு:மராட்டியப் பேரரசு பகுப்பு:மராத்தியர்கள் பகுப்பு:மகாராட்டிர வரலாறு பகுப்பு:இந்திய அரச மரபுகள் பகுப்பு:முன்னாள் முடியாட்சிகள்
ஆவல்நத்தம் காசீஸ்வரர் மற்றும் பசுவேஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
காசீஸ்வரர் கோயில்
ஆவல்நத்தம் காசீஸ்வரர் கோயிலானது ஒரு குகைக் கோயிலாகும். இக்குகைக் கோயில் ஒரு பெரிய பாறையின் கீழ் இயற்கையாக அமைந்த குகையில் குடையப்பட்ட அமைப்பில் உள்ளது. இக்கோயில் பாறையின் கீழ்பகுதியில் உள்ள காரணத்தால் இதற்கு விமானம், துவாரபாலகர்கள் போன்றவை இல்லை. இக்கோயிலை அடைய கீழ்நோக்கிய வாயில் ஒன்று சுரங்கம் போல குடையப்பட்டுள்ளது. இதில் நுழைந்து சென்றால் உள்ளே விஸ்தாரமான கோயிலை அடையலாம். கோயிலில் ஒரே கருவறையில் தனித்தனியாக சுயம்புலிங்கமாக காசீஸ்வரரும், விசாலாட்சி அம்மனும் உள்ளனர். இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பசுவேஸ்வரர் கோயில்
காசீஸ்வரர் கோயிலுக்கு அருகில் பசுவேஸ்வரர் கோயில் உள்ளது. இக்கோயில் காசீஸ்வரர் கோயிலைப்போன்று குகைக்கோயிலாக இல்லாமல் கட்டுமானக்கோயிலாக உள்ளது. இக்கோயில் மூலவரான பசுவேஸ்வரரின் கீழே சுயம்பு லிங்க அமைப்புக் காணப்படுகிறது.
தீர்த்தங்கள்
இக்கோயிலுக்கு அருகில் நன்கு அடி நீளமும், ஏழு அடி அகலமும் கொண்ட தீர்த்தக்குளம் ஒன்றும், 41 அடிக்கு 41 அடி கொண்ட காசித்தீர்ரத்தம் என்னும் குளம் ஒன்றுமாக இரண்டு தீர்த்த்தங்கள் உள்ளன.
அமைவிடம்
கிருஷ்ணகிரி, ஒசூர் சாலையில் உள்ள குருபரபள்ளியில் இருந்து தீர்த்தம் செல்லும் சாலையில் 12 கி.மீ தொலைவில் நெடுசாலை என்ற கிராமம் உள்ளது. இந்த கிராமத்தில் இருந்து 0.5 கி.மீ தொலைவில் உள்ள ஆவல்நத்தம் என்ற சிற்றூரில் இக்கோயில்கள் அமைந்துள்ளன.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
மகேஸ் பண்டார
மகேஸ் பண்டார (Mahesh Bandara), பிறப்பு: செப்டம்பர் 18 1982, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2001/02 பருவ ஆண்டுகளில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள்
மாந்தை
மாந்தை என்பது ஊரின் தமிழ் பெயர்களில் ஒன்று.
ராப் பெய்லி
ராப் பெய்லி (Rob Bailey, பிறப்பு: அக்டோபர் 28, 1963) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும், 374 முதல்தர துடுப்பாட்டப் போட்டிகளிலும், 396 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1988 - 1990 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1963 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள்
குமிட்டிபதி பாறை ஓவியங்கள்
அமைவிடம்
குமிட்டிபதி பாறை ஓவியங்கள் தமிழ்நாடு மாநிலம், கோயம்புத்தூர் மாவட்டம், கோயம்புத்தூர் தெற்கு வட்டம், குமிட்டிபதி கிராமத்தின் அருகே அமைந்துள்ள பதிமலை குன்றில் முருகன் கோயில் உள்ளது. பதிமலை பாறைக் குன்றின் அடிவாரத்தில் இயற்கையாக அமைந்த குகைகள் உள்ளன. இந்தக் குகைகளில் பழங்கால மக்கள் வாழ்ந்ததற்கான தடயங்கள் காணப்படுகின்றன. இங்குள்ள இரண்டு குகைகளில் வெள்ளை நிற பாறை ஓவியங்கள் (white ochre rock art paintings) காணப்படுகின்றன. 4 அடி அகலம், 2 அடி உயரத்தில் குறுக்கும், நெடுக்குமாக ஓவியம் தீட்டப்பட்டுள்ளது.
இந்தக்கிராமத்தின் அருகே வேலந்தாவளம் என்ற ஊர் உள்ளது. வேழம் என்பது யானையையும், தாவளம் என்பது சந்தையையும் குறிப்பதாக தொல்லியல் துறையினர் கருதுகின்றனர். இவ்வூருக்கு அருகே அமைந்துள்ள மாவுத்தம்பதி என்ற கிராமத்தில் யானைப்பாகன்கள் (மாவுத்தன் = யானைப்பாகன்) வாழ்ந்திருக்கலாம் என்றும் அனுமானிக்கப்படுகிறது.
பாறை ஓவியங்கள்: விளக்கம்
யானைக்கூட்டங்கள், யானையைக் கட்டுப்படுத்தும் பாகன், அலங்கரிக்கப்பட்ட கோவில் தேரினை இழுக்கும் மக்கள், படகு இழுக்கும் மனிதர்கள், மற்றும் மக்கள் குழு என பாறை இடுக்குகளில் இந்த ஓவியங்கள் வரையப்பட்டுள்ளன. இந்த ஓவியங்களை இயற்கை பொருட்களை பயன்படுத்தி வரைந்துள்ளனர். எனவே காற்று மழை போன்ற பேரிடர்களைத் தாங்கி அழியாத வகையில் நிலைபெற்றுள்ளது.
பாறை ஓவியங்கள் பாதுகாப்பு: மக்கள் கோரிக்கை
குமிட்டிபதி கிராம மக்கள், பதிமலையில் உள்ள பழங்கால பாறை ஓவியங்களை, பார்வையாளர்கள் மற்றும் சுற்றுலாப் பயணிகள் அடையாளம் காண முடியாத அளவுக்கு விசமிகள் சேதப்படுத்தியுள்ளனர். எனவே இவற்றை மீட்டெடுத்துப் பாதுகாக்க வேண்டி மாவட்ட நிர்வாகத்தை வலியுறுத்தியுள்ளனர்.
தொல்லியல் துறை மூலம் பதிமலை பாறை குகை ஓவியங்களை பாதுகாப்பதற்கு கூடம் அமைக்கவும், நினைவுச்சின்னம் மற்றும் தூண் அமைக்கவும் திட்டமிடப்பட்டுள்ளதாக கோவை மாவட்ட தொல்லியல் துறையினர் தெரிவித்துள்ளனர். பதிமலை குகைப் பகுதி இருக்கும் நிலத்தை வருவாய்த்துறை மூலமாக பெற்ற பிறகே பாதுகாப்பு பணிகளைத் தொடங்க இயலும் என்றும் கூறியுள்ளனர்.
மேற்கோள்கள்
பகுப்பு:தமிழ்நாட்டுப் பாறை ஓவியங்கள் பகுப்பு:கோயம்புத்தூர் மாவட்டம்
பயாஸ்கோப்வாலா
பயாஸ்கோப்வாலா (Bioscopewala (Man with a Bioscope) என்பது இந்திய இந்தி நாடகத் திரைப்படமாகும். இப்படத்தை தேப் மேத்தெகர் இயக்க, சுனில் தோசி தயாரித்துள்ளார். இப்படத்தில் டேனி டென்சொங்பா மற்றும் கீதாஞ்சலி தபா ஆகியோர் முதன்மைப் பாத்திரங்களில் நடித்துள்ளனர். இது டோக்கியோ சர்வதேச திரைப்பட விழாவில், 2017 அக்டோபர் 28 அன்று திரையிடப்பட்டது. இது நோபல்பரிசு பெற்ற கவிஞரான ரவீந்திரநாத் தாகூரின் 1892 ஆண்டு சிறுகதையான ‘காபூலிவாலா’வின் தழுவல் ஆகும். இந்தியாவில் இப்படம் 2018 மே 25 மே அன்று வெளியிடப்பட்டது. படத்தின் அதிகாரப்பூர்வ முன்னோட்டமானது, 2018 மே 8, அன்று பாக்ஸ் ஸ்டார் ஸ்டுடியோவால் யூடியூப்பில் வெளியிடப்பட்டது.
கதை
பயாஸ்கோப்வாலா  என்பது ஆப்கானிஸ்தானின் காபூலில் இருந்து தப்பி வந்து கல்கத்தா வீதிகளில் குழந்தைகளுக்கு பயாஸ்கோப் காண்பித்து வாழ்கின்ற ரெஹ்மத் கான் (டேனி டென்சொங்பா) என்பவரின் வாழ்கையைச் சொல்லுவதாக உள்ளது. அவரின் மகள் வயதையொத்த மின்னி என்னும் சிறுமியிடம் பழகி சிறிது காலத்துக்குப் பின் அவள் வாழ்க்கையிலிருந்து நகர்ந்து விடுகிறார். பல ஆண்டுகள் கழிய, மின்னி வளர்ந்து பிரான்சு நாட்டில் ஆவணப் பட இயக்குநராகிவிடுகிறார். அவரது தந்தை ஆப்கானிஸ்தான் செல்லும்போது வானூர்தி நேர்ச்சியில் இறந்துவிடுகிறார். அவரது தந்தை அந்த பயணத்தை மேற்கொண்ட காரணத்தை அறிய மின்னி (கீதாஞ்சலி தபா) முயற்சி செய்வதும், பயாஸ்கோப்காரரான ரெஹ்மத் கானின் பின்புலத்தையும் தேடிக் கண்ட்டைவதும்தான் கதை.
மேற்கோள்கள்
பகுப்பு:2017 திரைப்படங்கள் பகுப்பு:2017 இந்தித் திரைப்படங்கள்
காதுக்குறும்பி சுரப்பி
காதுக்குறும்பிச் சுரப்பி அல்லது காதுமெழுகுச் சுரப்பி (Ceruminous gland) என்பது குறிப்பிட்ட சுடோரிபெரஸ் சுரப்பிகள் (வியர்வை சுரப்பிகள்) ஆகும். இவை வெளிப்புற செவிக்கால்வாயின் தோலுக்கடியில் 1/3 வெளியில் உள்ளன. காதுக்குறும்பிச் சுரப்பிகள் ஒரு உள்ளடுக்கு சுரக்கும் செல்கள் மற்றும் ஒரு வெளிப்புற மையோஎபிதீலியல் அடுக்கு செல்கள் கொண்ட எளிமையான, சுருளான குழாய் சுரப்பிகள் ஆகும். செல்கள், ஒரு அவை அப்போகிரைன் சுரப்பிகள் என வகைப்படுத்தப்படுகின்றன. பெரிய குழாய்களின் மீது சுரப்பிகள் வடிகின்றன, பின்னர் வெளிப்புற ஒலிவாங்கி கால்வாயில் வசிக்கும் பாதுகாப்பு முடிச்சுகளில் வடிகட்டி விடுகின்றன. இங்கே அவை செருமின் அல்லது காது மெழுகை உற்பத்தி செய்கின்றன. காதுக்குறும்பியானது செவிப்பறையை வளையத்தக்கதாக வைக்கிறது. மேலும் வெளிச் செவிக்கால்வாயைச் சுத்தப்படுத்தவும், நீர்புகாமல் தடுக்கவும், செவிக்குள் நுழையும் அயல் துகள்கள் குறும்பியின் மெழுகுத்தன்மையால் ஒட்டிக்கொண்டு அதைத் தாண்டி உட்செவிக்குள் நுழைந்து விடாமல் பாதுகாக்கவும் உதவுகிறது.
இந்த சுரப்பிகள் தீங்கற்ற மற்றும் தீங்கிழைக்கும் கட்டிகளை வளர்க்கும் திறன் கொண்டவை. செரிமான கட்டிகள், செர்மினோஸ் அட்னொனா, செர்மினோஸ் பிலோமோர்ஃபிக் ஆடெனோமா மற்றும் செரமினோசிஸ் சிரிங்கோசிஸ்டெனோமா பாப்பிலிஃபெரிம் ஆகியவை தீங்கற்ற கழலைகளில் அடங்கும். தீங்கிழைக் கட்டிகளில் செரமினோஸ் அடினோகார்ட்டினோமா, அட்னாய்டு சைஸ்டிக் கார்சினோமா மற்றும் மூகோபிடிமர்மாய்டு கார்சினோமா ஆகியவை அடங்கும்.
மேற்கோள்கள்
பகுப்பு:சுரப்பிகள் பகுப்பு:காது பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கீழக்குளம் ஊராட்சி
கீழக்குளம் ஊராட்சி (Keelakulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள முதுகுளத்தூர் வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அவனி சுந்தரி
அவனி சுந்தரி, எழுத்தாளர் சாண்டில்யன் எழுதிய தமிழ் வரலாற்று புதினம் ஆகும். புறநானூற்றுப் பாடல்களை வைத்து எழுதப்பட்டது. இதில் அவனி சுந்தரி கற்பனைப் பாத்திரம். கதை நிகழ்ச்சிகள் புறநானூற்றுக்குப் புறம்பாக இல்லாமல் அப்பாடல்களில் இழைந்தோடி கற்பனை செய்யப் பட்டிருக்கின்றன.
கதைக்களம்
பகுப்பு:வரலாற்றுத் தமிழ்ப் புதினங்கள் பகுப்பு:சாண்டில்யனின் புதினங்கள் பகுப்பு:புறநானூறு பகுப்பு:1987 தமிழ் நூல்கள் பகுப்பு:வானதி பதிப்பக நூல்கள்
மணிப்பூர்
மணிப்பூர் (Manipur), வடகிழக்கு இந்தியாவிலுள்ள ஒரு மாநிலமாகும். மணிப்பூர் முன்னர் பிரித்தானிய இந்தியாவில் 1947 வரை முடியாட்சியுடன் கூடிய மணிப்பூர் இராச்சியமாக விளங்கியது. 1949-இல் இந்தியாவுடன் இணைக்கப்பட்டது. 1956 வரை இந்தியாவின் ஒன்றியப் பகுதியாக இருந்தது. 1972-இல் தனி மாநிலத் தகுதி கிடைத்தது.
இதன் தலை நகரம் இம்பால். மணிப்பூர், இந்திய மாநிலங்களான நாகலாந்து, மிஸோரம், அஸ்ஸாம் என்பவற்றை முறையே, வடக்கு, தெற்கு, மேற்கு ஆகிய திசைகளிலும், கிழக்கில் மியன்மாருடன் அனைத்துலக எல்லையொன்றையும் கொண்டுள்ளது.
இந்த மாநிலத்தில் பெரும்பாலான குடிமக்கள் மைத்தி (Meitei) இனத்தைச் சேர்ந்தவர்கள். இவர்கள் (Meiteilon) மணிப்பூரி என்றழைக்கப்படும் தம் பரம்பரை மைத்தி மொழியைப் பேசி வருகின்றனர். இம்மொழி 1992ஆம் ஆண்டில் இந்தியாவின் அங்கீகரிக்கப்பட்ட மொழிகளில் ஒன்றாகச் சேர்க்கப்பட்டது.
இரண்டாம் உலகப் போரின் போது சப்பானியப் படைகளுக்கும் கூட்டுப் படைகளுக்கும் இடையே நடைபெற்ற கடும்போரின் பல சண்டைகளுக்கு இப்பிரதேசம் களமாக விளங்கிற்று. ஜப்பானிய படைகள் கிழக்காசியாவில் வெற்றி கண்டு மணிப்பூர் வரை தாக்கினர். ஆனால் இம்பால் நகரை தம் ஆட்சிக்குள் கொண்டு வர முயலும்போது அவர்கள் தோல்வியடைந்தனர். போரின் தொடர்ச்சியில் இந்நிகழ்வு ஒரு திருப்புமுனையாய் விளங்கியது. அப்போரில் காலமான இந்திய போர்வீரர்களுக்கும் கூட்டுப்படை போர்வீரர்களுக்கும் British War Graves Commission தற்போது அங்கு இரு சுடுகாடுகளை பராமரித்து வருகின்றது.
மணிப்பூர் ஒரு பதட்டமான எல்லையோர மாநிலமாகக் கருதப்படுகிறது. இந்திய குடிமக்கள் அல்லாதவர்கள் இம்மாநிலத்தினுள் செல்ல தில்லி, மும்பை, கொல்கத்தா ஆகிய நகரங்களில் உள்ள வட்டார அயல்நாட்டினர் பதிவு அலுவலகத்தில் கட்டுபடுத்தப்பட்ட பகுதிக்கான நுழைவு அனுமதிச் சீட்டு பெற வேண்டும். இந்த சட்டம் மணிப்பூரில் பிறந்து பிற நாடுகளில் குடியேறிய மைத்தி மக்களுக்குங்கூட பொருந்தும். இந்த சிறப்பு அனுமதியைப் பெற்றவர்கள் பத்து நாட்களுக்கு மணிப்பூரில் தங்கலாம். அக்காலகட்டத்தில் அவர்கள் குறைந்தது மூன்று சக பயணிகளுடன் சேர்ந்து அரசாங்க உத்தரவு பெற்ற பயண அதிகாரி ஏற்பாடு செய்த பயண திட்டத்தைப் பின்பற்றிச் செல்ல வேண்டும். அத்துடன், வெளிநாட்டுப் பயணிகள் விமானத்தின் மூலமாய் மட்டுமே இம்பாலினுள் அனுமதிக்கப்படுவர். அவர்கள் இம்பால் நகரத்தைத் தவிர வேறு எந்த இடத்திற்கும் செல்ல அனுமதிக்கப் பட மாட்டார்கள்.
ஆட்சிப் பிரிவுகள்
மணிப்பூரில் 8 டிசம்பர் 2016-க்கு முன்னர் 9 மாவட்டங்கள் மட்டும் இருந்தது. பின்னர் 8 டிசம்பர் 2016-இல் 7 புதிய மாவட்டங்கள் நிறுவப்பட்டதால் தற்போது 16 மாவட்டங்கள் உள்ளது.
கலை மற்றும் பண்பாடு
கிருஷ்ணன், ராதை மற்றும் கொபியர்களுடன் ஆடும் ராசலீலையை விளக்கும், மணிப்புரி நடனம் மணிப்பூர் மாநிலத்தில் பிறந்த நடனக் கலையாகும். மணிப்புரி நடனத்தை பெண்களுடன் ஆண்களும் ஆடுகின்றனர்.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மணிப்பூர் மாநிலத்தின் மொத்த மக்கள் தொகை 2,855,794 ஆக உள்ளது. கிராமப்புறங்களில் 70.79% மக்களும், நகரப்புறங்களில் 29.21% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 24.50% ஆக உயர்ந்துள்ளது. மக்கள் தொகையில் 1,438,586 ஆண்களும் மற்றும் 1,417,208 பெண்களும் உள்ளனர். பாலின விகிதம் ஆயிரம் ஆண்களுக்கு  985 பெண்கள்  வீதம் உள்ளனர். 22,327 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 128 மக்கள் வாழ்கின்றனர். இம்மாநிலத்தின் சராசரி படிப்பறிவு 76.94 % ஆகவும், ஆண்களின் படிப்பறிவு 83.58 %  ஆகவும், பெண்களின் படிப்பறிவு 70.26 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 375,357 ஆக உள்ளது.
சமயம்
இம்மாநிலத்தில் இந்து சமயத்தவரின் மக்கள் தொகை 1,181,876 (41.39 %) ஆகவும் இசுலாமிய சமய மக்கள் தொகை 239,836 (8.40 %) ஆகவும், கிறித்தவ சமயத்தினரின் மக்கள் தொகை 1,179,043 (41.29 %) ஆகவும், சமண சமய மக்கள் தொகை 1,692 (0.06 %) ஆகவும், பௌத்த சமய மக்கள் தொகை 7,084 (0.25 %) ஆகவும், சீக்கிய சமய மக்கள் தொகை 1,527 (0.05 %) ஆகவும், பிற சமயத்து மக்கள் தொகை 233,767(8.19 %) ஆகவும் மற்றும் சமயம் குறிப்பிடாதவர்கள் மக்கள் தொகை 10,969 (0.38 %) ஆகவும் உள்ளது.
மொழிகள்
இம்மாநிலத்தின் ஆட்சி மொழியான மணிப்புரியம் மொழியுடன், வங்காளம், இந்தி மற்றும் இருபத்து ஒன்பது பழங்குடி இன மொழிகளும் பேசப்படுகிறது.
பழங்குடிகள்
மீதெய் பழங்குடி மக்கள் மணிப்பூர் மாநிலத்தின் பெரும்பான்மையின பழங்குடிகள் ஆவர். அதற்கு அடுத்து தடௌஸ் மற்றும் நாகா பழங்குடி மக்கள் இரண்டாம் மற்றும் மூன்றாம் இடத்தில் உள்ளனர்.
குக்கி மற்றும் நாகா பழங்குடியின மக்களிடையே அடிக்கடி மோதல்கள் நடைபெறுகிறது.
வெளியிணைப்புகள்
பகுப்பு:இந்திய மாநிலங்களும் பிரதேசங்களும் பகுப்பு:வடகிழக்கு இந்தியா
ஓடைப்பட்டி ஊராட்சி
ஓடைப்பட்டி ஊராட்சி (Odaipatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள ஒட்டன்சத்திரம் வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3830 ஆகும். இவர்களில் பெண்கள் 2003 பேரும் ஆண்கள் 1827 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெனே இசுரேல்
பெனே இசுரேல் (Bene Israel; "இசுரேலின் புதல்வர்கள்", முன்பு இந்தியாவில் "சுதேச யூதச் சாதி" எனப்பட்டனர் ) எனப்படுவோர் இந்தியாவில் உள்ள யூத வரலாற்றுக் சமூகத்தினர் ஆவர். இவர்கள் இழந்துபோன பத்து கோத்திரத்தித்தின் வாரிசுகள் என கருதப்படுகிறார்கள்.
வெளி இணைப்புகள்
பகுப்பு:யூத இனப் பிரிவுகள்
சாலூர் ஊராட்சி, செங்கல்பட்டு
சாலூர் ஊராட்சி (Saloor Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1437 ஆகும். இவர்களில் பெண்கள் 690 பேரும் ஆண்கள் 747 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோவிலடி அப்பால ரெங்கநாதர் கோயில்
கோவிலடி அப்பால ரெங்கநாதர் கோயில், 108 திவ்யதேசங்களுள் ஒன்று. சோழ நாட்டு ஆறாவது திருத்தலம். இக்கோவில் தமிழ்நாட்டில் தஞ்சாவூர் மாவட்டத்தில் திருக்காட்டுப்பள்ளி அருகே கோவிலடியில் அமைந்துள்ளது.
தல வரலாறு
இக்கோவில் சோழ மன்னன் கரிகால் சோழனால் கட்டப்பட்டது. திருப்பேர் நகர் என்பது இத்தலத்தின் பழம் பெயராகும். பஞ்சரங்க தலங்களில் அப்பாலரங்கம் என்று இத்தலம் அழைக்கப்படுகிறது. இப்பெருமாளுக்கு தினமும் இரவில் அப்பம் செய்து படைக்கப்படுவதால் இவர் அப்பக்குடத்தான் என்று அழைக்கப்படுகிறார்.
தாயார்
இக்கோயிலில் உள்ள தாயார் கமலவள்ளி என்றழைக்கப்படுகிறார்.
மங்களாசாசனம்
இத்தலம் நம்மாழ்வார், திருமழிசையாழ்வார், திருமங்கையாழ்வார், பெரியாழ்வார் ஆகியோரால் மங்களாசாசனம் செய்யப்பட்டதாகும்.
குடமுழுக்கு
இக்கோயிலின் குடமுழுக்கு 29 ஜனவரி 2016இல் நடைபெற்றது.
மேற்கோள்கள்
பகுப்பு:108 திவ்ய தேசங்கள் பகுப்பு:பஞ்சரங்க தலங்கள்
தாஜ் கன்னிமரா
தாஜ் கன்னிமரா சென்னையில் உள்ள ஐந்து நட்சத்திர ஹோட்டல் ஆகும். இது சென்னையில் உள்ள பாரம்பரிய ஹோட்டல்களில் ஒன்றாகும். தாஜ் குழுமத்தின் ஹோட்டல்களின் வரிசையில் இதுவும் ஒன்று. இது சென்னையின் பழம்பெரும் ஹோட்டல்களில் ஒன்றாகக் கருதப்படுகிறது.
வரலாறு
1854 இல் தாஜ் கன்னிமரா ஹோட்டல் முதன் முதலில் திருவல்லிக்கேணி இரத்தினவேலு முதலியாரால் ‘இம்பிரியல் ஹோட்டல் என்ற பெயரால் கட்டப்பட்டது, 1886 ஆம் ஆண்டு இரு முதலியார் சகோதரர்களுக்கு குத்தகைக்கு விடப்பட்டது, அப்போது ‘அல்பனி’ எனப் பெயர்மாற்றம் செய்யப்பட்டது. 1890 ஆம் ஆண்டு புதியதாக கன்னிமரா என்ற பெயருடன் மீண்டும் நிறுவப்பட்டது. அயர்லாந்து நாட்டின் கன்னிமாரா என்ற மாகாணத்தின் பிரபுவான ராபர்ட் பஃவர்க் சென்னையின் ஆளுநராக 1881 முதல் 1886 வரை இருந்ததற்குப் பின்னர் இவ்வாறு மாற்றப்பட்டது.
2008 ஆம் ஆண்டு எஸ். முத்தையா எழுதிய புத்தகக் குறிப்பில் இதனைப் பற்றி பாரம்பரியச் சிறப்புகளுடன் குறிப்பிடப்பட்டுள்ளது. அந்தப் புத்தகத்தில் பழைய சென்னை நகரம், கட்டிடங்கள் ஆகியவற்றின் அரிய புகைப்படங்களின் தொகுப்பு இடம்பெற்றிருக்கிறது. அத்துடன் 1939 ஆம் ஆண்டு முதல் இருந்த ஹோட்டலின் உட்கட்டமைப்புத் தொகுப்புகளின் புகைப்படங்களும் அதில் இடம்பெற்றிருந்தது. முத்தையாவின் குறிப்பின்படி கன்னிமரா ஹோட்டல் உலகிலுள்ள தலைசிறந்த ஹோட்டல்களில் ஒன்றாகக் குறிப்பிடப்பட்டுள்ளது.
2010 ஆம் ஆண்டு செப்டம்பர் மாதம் ’ஹோட்டல் விவண்டா’ என தாஜ் ஹோட்டல்களின் குழுமத்தினால் பெயர்மாற்றம் செய்யப்பட்டது.
இருப்பிடம்
சென்னையின் பின்னி சாலையில் இந்த ஹோட்டல் அமைந்துள்ளது. கன்னிமரா ஹோட்டல் (விவண்டா) ஸ்பென்ஸர் பிளாஸா எனும் பெரிய அங்காடிக்கும், மவுண்ட் சாலைக்கும் மிகவும் அருகில் அமைந்துள்ளது. அரசு அருங்காட்சியகம், அப்பல்லோ மருத்துவமனை, எம் ஏ சிதம்பரம் விளையாட்டு மைதானம் போன்ற குறிப்பிடக்கூடிய இடங்கள். இவை சுமார் 3 கிலோ மீட்டர் தொலைவில் அமைந்துள்ளன. அமெரிக்கத் தூதரகம் (3 கிலோ மீட்டர்), சாந்தோம் கதீட்ரல் பஸிலிக்கா (7 கிலோ மீட்டர்), கபாலீஸ்வரர் கோவில் (7 கிலோ மீட்டர்) மற்றும் டி நகர் ஷாப்பிங் காம்ப்ளக்ஸ் (6.5 கிலோ மீட்டர்) ஆகியவை முறையே அருகிலுள்ள பிற இடங்கள் ஆகும். அருகிலுள்ள போக்குவரத்து வசதிகள்:
அறைகள்
மொத்தம் 150 அறைகளையும், 5 சூட் அறைகளையும் கொண்டுள்ளது. குளத்தையும் நகரத்தயும் பார்க்கும் வகையில் அறைகளின் தொகுதிகள் அமைக்கப்பட்டுள்ளன. அறைகளில் எல்சிடி தொலைக்காட்சி, இணைய வசதி மற்றும் பல குறிப்பிடும்படியான வசதிகள் உள்ளன.
குறிப்புகள்
பகுப்பு:சென்னை தங்குவிடுதிகள்
தொம்மலூரு
தொம்மலூரு கிழக்கு பெங்களூரில் உள்ள பகுதி.
பெயர்காரணம்
அங்குள்ள சொக்கநாத சுவாமி கோயில் கல்வெட்டில் தமிழில் தோம்பலூர் என்று எழுதப்பட்டுள்ளது, அது சோழர்களால் கட்டப்பட்ட கோயில் ஆகும். தோம்பல் எனும் மலரை வைத்து இப்பெயர் ஏற்பட்டிருக்கலாம். கொசுவைக் குறிக்கும் தெலுகு மொழிச்சொல்லான தோமலு என்பதில் இருந்து வந்த பெயர் தொம்மலூர் எனச்சிலர் கூறி வருகிறார்கள்.
அமைவிடம்
இது பெங்களூர் பழைய விமான நிலைய சாலையில், பழைய விமான நிலையத்திற்கு மிக அருகில் உள்ளது. இந்த பகுதியில் பல தகவல் தொழினுட்ப நிறுவனங்கள் நிறைந்துள்ளன.
நிர்வாகம்
இதுவும் "நம்ம பெங்களூர் மாநகர பேரவை"யினால் ஆளப்படுகிறது. மேலும் "சாந்தி நகர்" சட்டசபை தொகுதியில் உள்ளது.
மக்கள்
இங்கு பல்வேறு இன மக்கள் வாழ்கின்றனர். கணிசமான அளவில் வாழும் தமிழர்களின் சதவீதம் 36% ஆகும்.
மேற்கோள்கள்
பகுப்பு:பெங்களூர்
கேத்கி கதம்
கேத்கி அல்லது கேத்கி கதம் என்பவர் இந்தியத் தொலைக்காட்சி நடிகை ஆவார். அவர் ஜீ தொலைக்காட்சியில் குபூல் ஹையில் ரிஷப் சின்ஹா / விக்ராந்த் மாஸ்ஸி / மோஹித் சேகல் ஆகியோருக்கு இணையாக ஹுமைராவாக தோன்றினார். இவர் நிகழ்ச்சியின் முக்கிய கதாபாத்திரத்தில் நடித்தார்.
தொழில்
2014-ல், குபூல் ஹைக்குப் பிறகு, ஸ்டார் பிளஸின் புராண இதிகாசமான மகாபாரத்தில் இளைய ராதாவாகத் தோன்றினார். இதே ஆண்டில், டிஜேயின் கிரியேட்டிவ் யூனிட் தயாரித்த சோனி பொழுதுபோக்கு தொலைக்காட்சி நிகழ்ச்சியில் இவர் பணியாற்றத் தொடங்கினார். இது முன்னர் பனாரஸ் கா பண்டி என்ற பெயரில் அறியப்பட்டது. பின்னர் ஹம் ஹைன் நா என்று அறியப்பட்டது. இந்த நிகழ்ச்சியில், பண்டி கன்வர் தில்லான் என்ற முன்னணி கதாபாத்திரத்தைக் காதலிக்கும் சத்யா என்ற பெண்ணின் இணையான முக்கிய கதாபாத்திரத்தில் கதம் நடிக்கவிருந்தார்.
2015ஆம் ஆண்டில், ஜீ தொலைக்காட்சியில் சரோஜினி என்ற நிகழ்ச்சியில் இந்திரா சிங்காக நடித்தார். 2017ஆம் ஆண்டில், ஸ்டார் பிளஸ் நிகழ்ச்சியான இஸ் பியார் கோ க்யா நாம் டூன் 3 இல் ஷிகா வசிஷ்ட் கதாபாத்திரத்தில் கதம் நடித்தார். 2018-ல் வைதேகியாக ஜிங் டிவி பியார் பெஹ்லி பார் நடித்தார்.
இன்ஸ்டாகிராம் லைவ் ஒன்றில், தான் பூகி வூகியின் (தொலைக்காட்சித் தொடர்) ஒரு பகுதியாக இருப்பதாகவும், தேர்ந்தெடுக்கப்பட்டதாகவும் கூறியிருந்தார். ஆனால் தனிப்பட்ட காரணங்களால் பூகி வூகியில் சேரும் வாய்ப்பை இவர் தவறவிட்டார்.
வெளி இணைப்புகள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:இந்திய தொலைக்காட்சி நடிகைகள்
நாகூர் சலீம்
நாகூர் சலீம் (பிறப்பு: பெப்ரவரி 21 1936 -- ஜூன் 06 2013) இந்திய முஸ்லிம் கவிஞர், பாடலாசிரியர், நாகூரில் ஷாஹ் வலியுல்லாஹ் தெஹ்லவி அவர்களின் வழித்தோன்றலான ஷரீஃப் பெய்க் அவர்களின் மகனாகப் பிறந்த இவர் நாகூரில் தலைமாட்டுத்தெருவில் வாழ்ந்து வந்தார். 7000 -த்தும் மேற்பட்ட இசைப்பாடல்களையும் பல இசை நிகழ்ச்சிகளை நடத்திய இவர் பல தொலைக்காட்சிகளிலும் பங்களிப்புச் செய்துவருமாவார். அத்துடன், முன்னணி இதழ்களில் பல கவிதைகளை எழுதியுள்ளார். இவர் ஒளி மாத இதழின் இணைப்பாசிரியராக இருந்துள்ளார். நாகூர் ஹனிபா, காயல் ஷேக் முஹம்மது, சிங்கை ஜெய்னுல் ஆபிதீன், அதா அலி ஆஸாத் போன்ற பல பாடகர்களுக்கான பிரபலமான பாடல்களை எழுதியவர். “பாலை வனம் தாண்டிப் போகலாமே நாம்”, “தீனோரே நியாயமா”, “அருள் மணக்குது” போன்ற பாடல்கள் நாகூர் இசைமுரசு ஈ.எம்.ஹனிபாவுக்காக இவர் எழுதியவை. பேரறிஞர் அண்ணா இறந்த பிறகு, அவருக்காக, இசைமுரசு பாடிய, “சிரித்துச் செழித்த உன் முகமெங்கே”, “பட்டு மணல் தொட்டிலிலே” ஆகிய பாடல்களை இவரே எழுதினார். வெளிவர இருந்த “நாகூரார் மகிமை” என்ற திரைப்படத்துக்கான எல்லாப் பாடல்களையும் இவரே எழுதினார். எம்.எஸ் விஸ்வநாதன் அதற்கு இசையமைத்துள்ளார். மொகலே ஆஸம் திரைப்படத்தின் தமிழ் தழுவலுக்கான எல்லாப் பாடல்களையும் சலீம் எழுதினார். காயல் ஏ.ஆர். ஷேக் முஹம்மது பாடி மிகவும் பிரபலமான “தமிழகத்து தர்ஹாக்களைப் பார்த்து வருவோம்” என்ற பாடலை எழுதியவரும் சலீமே. இவருக்கு இரண்டு மகன்களும் நான்கு மகள்களும் உண்டு. 2013ம் ஆண்டு ஜூன் மாதம் முதல் தேதி இவர் மறைந்தார். இவர் மறைந்தபோது அவருக்கு 77 வயது. தமிழக அரசின் கலைமாமணி பட்டம் பெற்றவர். இவருடைய மூத்த சகோதரி சித்தி ஜுனைதா பேகம் தான் தமிழில் முதன் முதலாக நாவல் எழுதிய இஸ்லாமியப் பெண்மணியாவார்.
பாடல்கள்
500 இசைத்தட்டுகளையும், 100க்கும் மேற்பட்ட ஒலிநாடாக்களையும், ஏறத்தாழ 6000 மேற்பட்ட இசைப்பாடல்களையும் எழுதியுள்ளார். பகுப்பு:தமிழக எழுத்தாளர்கள் பகுப்பு:1936 பிறப்புகள் பகுப்பு:இந்திய முஸ்லிம் எழுத்தாளர்கள் பகுப்பு:நாகப்பட்டினம் மாவட்ட நபர்கள் பகுப்பு:கலைமாமணி விருது பெற்றவர்கள் பகுப்பு:2013 இறப்புகள்
கி. நெடுஞ்செழியன்
'''கி. நெடுஞ்செழியன்''' (பிறப்பு: செப்டம்பர் 30 1952) தமிழக எழுத்தாளர், கரைகண்டத்தில் பிறந்து தற்போது திருவாவடுதுறையில் வசித்துவந்த இவர் ஒரு வழிக்கறிஞரும், எழுத்தாளரும், இலக்கிய ஆர்வலரும், பேச்சாளரும், கவிஞரும், கற்பகம் மாத இதழின் துணையாசிரியருமாவார்.
உசாத்துணை
பகுப்பு:தமிழக எழுத்தாளர்கள் பகுப்பு:1952 பிறப்புகள் பகுப்பு:மயிலாடுதுறை மாவட்ட நபர்கள் பகுப்பு:வழக்கறிஞர்கள்
தாமிரம்(II) போரேட்டு
தயாரிப்பு
தாமிரம்(II) ஆக்சைடுடன் போரான் டிரையாக்சைடு சேர்மத்தை விகிதாச்சார முறையில் சேர்த்து   கரைசலை 900 °செல்சியசு வெப்பநிலையில் வினைபுரியச் செய்தால் தாமிரம்(II) போரேட்டு  உருவாகிறது.
மேற்கோள்கள்
பகுப்பு:தாமிரம்(II) சேர்மங்கள் பகுப்பு:போரேட்டுகள் பகுப்பு:கனிம வேதியியல் சேர்மங்கள் பகுப்பு:வேதி வினையூக்கிகள்
அலன் டவ்சன்
அலன் டவ்சன் (Alan Dawson, பிறப்பு: நவம்பர் 27 1969), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1998 - 2004 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஒண்ணே ஒண்ணு கண்ணே கண்ணு
ஒண்ணே ஒண்ணு கண்ணே கண்ணு (Onne onnu kanne kannu) 1974 ஆம் ஆண்டு வெளிவந்த தமிழ்த் திரைப்படமாகும். இரா. சங்கரன் இயக்கத்தில் வெளிவந்த இத்திரைப்படத்தில் சிவகுமார், ஜெயசித்ரா மற்றும் பலர் நடித்திருந்தனர்.
வெளி இணைப்புகள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:வி. குமார் இசையமைத்த தமிழ்த் திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:பண்டரிபாய் நடித்த தமிழ்த் திரைப்படங்கள்
காளாஞ்சிமேடு ஊராட்சி
காளாஞ்சிமேடு ஊராட்சி (Kalangimedu Gram Panchayat), தமிழ்நாட்டின் திருவாரூர் மாவட்டத்தில் உள்ள நீடாமங்கலம் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1533 ஆகும். இவர்களில் பெண்கள் 796 பேரும் ஆண்கள் 737 பேரும் உள்ளனர்.
கரலாட் ஏரி
வயநாடு சாகச முகாம் கரலாட் ஏரி (Wayanad Adventure Camp Karalad Lake) என்பது வயநாட்டின் தாரியோடில்  அமைந்துள்ளது. இது கேரளத்தின் மூன்றாவது பெரிய நன்னீர் ஏரியாகவும், பூக்கோடு ஏரிக்குப் அடுத்து வயநாட்டின் இரண்டாவது பெரிய ஏரியாகவும் உள்ளது. இந்த ஏரி   பானாசுர சாகர் அணையில் இருந்து 3 கி.மீ. தொலைவில் உள்ளது.
காளாஞ்சிமேடு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கரலாட் ஏரி
ஈர்ப்புகள்
இங்குள்ள சாகச சுற்றுலாவில் ஜிப்லிங், படகு சவாரி, கயாகிங், பாறை ஏற்றம், சோர்பிங் போன்றவை சுற்றுலாப் பயணிகளை ஈர்ப்பவையாக உள்ளன. இங்கு கைவினைப்பொருட்கள் மற்றும் மசாலா விற்பனையகமும் உள்ளது. பெருநிறுவன நிகழ்வுகள் நடத்த ஏதுவாக கூடாரங்களும் பார்வையாளர்களுக்கான குடில்களும் இங்கு உள்ளன.
காளாஞ்சிமேடு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கரலாட் ஏரி
நிர்வாகம்
வயநாடு சாகச முகாமானது வயநாடு மாவட்ட சுற்றுலா மேம்பாட்டு குழு மூலம் நிர்வகிக்கப்படுகிறது. thumb| வயநாடு சாகச முகாம் என்பது டிடிபிசியால் பராமரிக்கப்படும் ஒரு சாகச விளையாட்டு இடம்.
குறிப்புகள்
பகுப்பு:வயநாடு மாவட்டத்திலுள்ள சுற்றுலாத் தலங்கள் பகுப்பு:கேரள ஏரிகள்
பிரதீப் குமார் (அரசியல்வாதி)
பிரதீப் குமார் (Pradeep Kumar) ஓர் இந்திய அரசியல்வாதியும், உத்தரபிரதேசத்தின் 13, 16, 17 வது சட்டமன்ற உறுப்பினருமாவார். 2017ஆம் ஆண்டில் உத்தரபிரதேசத்தின் கங்கோஹ் சட்டமன்றத் தொகுதியைப் பிரதிநிதித்துவப்படுத்திய இவர் பாரதிய ஜனதாக் கட்சியின் உறுப்பினராக உள்ளார். கைரானா மக்களவைத் தொகுதியிலிருந்து பதினேழாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.
சொந்த வாழ்க்கை
பிரதீப் குமார் 1969 மார்ச் 10 அன்று கன்வார்பால் சிங் என்பவருக்கு உத்தரபிரதேசத்தின் கங்கோஹ் தொகுதியின் துத்லா கிராமத்தைச் சேர்ந்த குஜ்ஜர் குடும்பத்தில் பிறந்தார். இவர் முதுகலை பட்டம் பெற்றுள்ளார். சுனிதா என்பவரை பிப்ரவரி 19, 1999 அன்று திருமணம் செய்து கொண்டார். இவர்களுக்கு இரண்டு மகன்கள் உள்ளனர். இவர் தொழிலால் விவசாயியாவார்.
அரசியல் வாழ்க்கை
இவர், மூன்று முறை சட்ட மன்ற உறுப்பினாராக இருந்துள்ளார். முதல் முறையாக, 2000ஆம் ஆண்டில் நகுத் சட்டமன்றத் தொகுதியில் நடந்த இடைத்தேர்தலில் ராஷ்டிரிய லோக் தளத்தின் உறுப்பினராக தேர்ந்தெடுக்கப்பட்டார். பின்னர் 2012இல் கங்கோஹ் சட்டமன்றத் தொகுதியிலிருந்து உத்தரபிரதேசத்தின் பதினாறாவது சட்டமன்றத்தில் இந்திய தேசிய காங்கிரசின் உறுப்பினராக தேர்ந்தெடுக்கப்பட்டார். இவர், சமாஜ்வாடி கட்சி வேட்பாளர் இருதர் சென் என்பவரை 4,023 வாக்குகள் வித்தியாசத்தில் தோற்கடித்தார்.
பாரதிய ஜனதா கட்சியின் உறுப்பினராக 2017ஆம் ஆண்டில் மீண்டும் கங்கோஹ் சட்டமன்றத் தொகுதியிலிருந்து உத்தரபிரதேசத்தின் பதினேழாவது சட்டமன்றத்திற்குத் தேர்ந்தெடுக்கப்பட்டார். இந்திய தேசிய காங்கிரசின் வேட்பாளர் நௌமன் மசூத்தை 38,028 வாக்குகள் வித்தியாசத்தில் தோற்கடித்தார்.
மேற்கோள்கள்
பகுப்பு:17வது மக்களவை உறுப்பினர்கள் பகுப்பு:வாழும் நபர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1969 பிறப்புகள்
டோடோ
thumb|மொரீசியஸின் சின்னத்தில் டோடோ டோடோ (dodo) (Raphus cucullatus) அழிந்த பறவையினங்களில் ஒன்று. பழங்காலத்தில் வாழ்ந்த பறவை இனங்களில் கடந்த 400 ஆண்டுகளுக்கு முன் அழிந்து போன ஓர் அபூர்வ பறவை. இந்தியப் பெருங்கடலில் ஆப்பிரிக்காவுக்கு அருகிலுள்ள மொரீசியஸ் தீவில் தான் டோடோ என்ற இந்த அழிந்துபோன பறவை வாழ்ந்து வந்தது. டோடோ என்ற சொல்லுக்கு போர்த்துகீசிய மொழியில் முட்டாள் அல்லது அற்பமான என்பது பொருள். இது மொரீசியஸ் தீவில் வாழ்ந்த பறக்க முடியாத பறவையாகும். ஏறத்தாழ ஒரு மீட்டர் உயரமான டோடோ நிலத்தில் கூடு கட்டி வாழ்ந்தது; பழங்களை உணவாகக் கொண்டது.டோடோ சுமார் 1 மீட்டர் (3 அடி 3 அங்குலம்) உயரமும், காடுகளில் 10.6–17.5 கிலோ (23–39 எல்பி) எடையும் இருந்ததாக சப்ஃபோசில் எச்சங்கள் காட்டுகின்றன. வாழ்க்கையில் டோடோவின் தோற்றம் 17 ஆம் நூற்றாண்டின் வரைபடங்கள், ஓவியங்கள் மற்றும் எழுதப்பட்ட கணக்குகளால் மட்டுமே சாட்சியமளிக்கப்படுகிறது. இவை கணிசமாக வேறுபடுவதால், சில எடுத்துக்காட்டுகள் மட்டுமே நேரடி மாதிரிகளிலிருந்து பெறப்பட்டவை என்று அறியப்படுவதால், வாழ்க்கையில் அதன் சரியான தோற்றம் தீர்க்கப்படாமல் உள்ளது, மேலும் அதன் நடத்தை பற்றி அதிகம் அறியப்படவில்லை. டோடோ வரலாற்று ரீதியாக கொழுப்பு மற்றும் விகாரமானதாகக் கருதப்பட்டாலும், இப்போது அது அதன் சுற்றுச்சூழல் அமைப்புக்கு நன்கு பொருந்தியதாக கருதப்படுகிறது. இது பழுப்பு-சாம்பல் நிறத் தழும்புகள், மஞ்சள் கால்கள், வால் இறகுகள், சாம்பல், நிர்வாண தலை மற்றும் கருப்பு, மஞ்சள் மற்றும் பச்சை நிறக் கொடியுடன் சித்தரிக்கப்பட்டுள்ளது. இது பழங்களை உள்ளடக்கியதாகக் கருதப்படும் அதன் உணவை ஜீரணிக்க கிசார்ட் கற்களைப் பயன்படுத்தியது, மேலும் அதன் முக்கிய வாழ்விடம் மொரீஷியஸின் வறண்ட கடலோரப் பகுதிகளில் காடுகளாக இருந்ததாக நம்பப்படுகிறது. ஒரு கணக்கு அதன் கிளட்ச் ஒரு முட்டையைக் கொண்டிருந்தது என்று கூறுகிறது. ஏராளமான உணவு ஆதாரங்கள் தயாராக இருப்பதாலும், மொரீஷியஸில் வேட்டையாடுபவர்களின் ஒப்பீட்டளவில் இல்லாததாலும் டோடோ பறக்கவில்லை என்று கருதப்படுகிறது.
டோடோவைப் பற்றி முதன்முதலில் 1598 ஆம் ஆண்டில் டச்சு மாலுமிகளால் பதிவு செய்யப்பட்டது. அடுத்த ஆண்டுகளில், பறவை மாலுமிகள் மற்றும் ஆக்கிரமிப்பு இனங்களால் வேட்டையாடப்பட்டது, அதே நேரத்தில் அதன் வாழ்விடங்கள் அழிக்கப்பட்டு வருகின்றன. 1662 ஆம் ஆண்டில் ஒரு டோடோவை கடைசியாக பரவலாக ஏற்றுக்கொண்டது. அதன் அழிவு உடனடியாக கவனிக்கப்படவில்லை, மேலும் சிலர் இதை ஒரு புராண உயிரினமாக கருதினர். 19 ஆம் நூற்றாண்டில், 17 ஆம் நூற்றாண்டின் ஆரம்பத்தில் ஐரோப்பாவிற்கு கொண்டு வரப்பட்ட நான்கு மாதிரிகளின் சிறிய அளவிலான எச்சங்கள் குறித்து ஆராய்ச்சி மேற்கொள்ளப்பட்டது. இவற்றில் உலர்ந்த தலை, டோடோவின் ஒரே மென்மையான திசு இன்றும் உள்ளது. அப்போதிருந்து, மொரீஷியஸில் அதிக அளவு சப்ஃபோசில் பொருட்கள் சேகரிக்கப்பட்டுள்ளன, பெரும்பாலும் மாரே ஆக்ஸ் பாடல்கள் சதுப்புநிலத்திலிருந்து. டோடோ கண்டுபிடிக்கப்பட்ட ஒரு நூற்றாண்டுக்குள்ளேயே அழிந்துவிட்டது, முழு உயிரினங்களும் காணாமல் போவதில் மனிதர்களின் ஈடுபாட்டின் முன்னர் அடையாளம் காணப்படாத பிரச்சினைக்கு கவனம் செலுத்தியது. ஆலிஸின் அட்வென்ச்சர்ஸ் இன் வொண்டர்லேண்டின் கதையில் டோடோ அதன் பாத்திரத்திலிருந்து பரவலான அங்கீகாரத்தைப் பெற்றது, பின்னர் இது பிரபலமான கலாச்சாரத்தில் ஒரு அங்கமாக மாறியுள்ளது, பெரும்பாலும் அழிவு மற்றும் வழக்கற்றுப்போகும் அடையாளமாக.
உடலமைப்பு
இப்பறவை வான்கோழியைவிட சற்றுப் பெரியது. சதைப்பற்று மிக்கது. வளைந்த பெரிய அலகு உடையது. இறகுகளும், வாலும் வளர்ச்சியுறாமல் காணப்பட்டன. கால்கள் குட்டையாகத் தடித்து மஞ்சள் நிறத்தில் இருந்தன. எனவே, இவை பறக்கவும், ஓடவும் முடியாதவைகளாக இருந்தன. ஒரு தடவைக்கு ஒரு முட்டையே இடும். தரையில் புற்களால் கூடு அமைத்து முட்டையை அடைகாக்கும்.
வாழ்வு
இந்தப் பறவையைப் பற்றி 1507 - ஆம் ஆண்டுவரை எவரும் அறிந்திருக்கவில்லை. ஆப்பிரிக்காவைச் சுற்றி கப்பலில் சென்ற மாலுமிகள் தண்ணீரூக்காக மொரீசியஸ் தீவில் ஒதுங்கியபோது இப்பறவையைப் பார்த்தார்கள். பிடித்து உண்டார்கள். 1598 - ல் இங்கு குடியேறிய டச்சுக்காரர்கள், மனிதர்கள் விரும்பாத அழகற்ற பறவை என இதனை அறிவித்தார்கள்.
அழிவு
குடியேற்றக்காரர்கள் வளர்ப்புப் பறவைகளையும், விலங்குகளையும் இறக்குமதி செய்த பிறகு இது படிப்படியாக அழியத் துவங்கியது.கொன்றுண்ணிகளற்ற தீவில் வாழ்ந்த பறவை என்பதால் டோடோ மனிதர்களைக் கண்டு அஞ்சாமை அதன் அழிவுக்கு காரணமானது. மொரீசியஸ் தீவுகளுக்கு போர்த்துக்கேயர் 1505 இல் சென்றனர். பின்னர் இடச்சுக்காரர்கள் அங்கு குடியேறினர். மனிதர்களாலும் அவர்களது வளர்ப்பு விலங்குகளாலும் ஏறத்தாழ நூறாண்டுக் காலத்தில் படிப்படியாக டோடோ பறவையினம் முற்றாக அழிக்கப்பட்டது. டோடோ பறவை மெல்ல மெல்ல சூழல் பாதுகாப்புச் சின்னமாக மாறி வருகிறது. 1681 - க்குப் பிறகு இப்பறவையில் ஒன்றுகூட உயிருடன் இல்லை. அழிந்துபோன பறவையாக மாறிவிட்டது. காலத்துக்கு ஏற்றபடி தன்னை மாற்றிக் கொள்ளாத மனிதர்களை மொரீசியஸ் தீவில் டோடோ என்று குறிப்பிடுகிறார்கள்.
வெளி இணைப்புகள்
பகுப்பு:அழிந்த பறவைகள் பகுப்பு:பறக்காத பறவைகள்
ஆவியூர் நவநீதகிருஷ்ணசுவாமி கோயில்
ஆவியூர் நவநீதகிருஷ்ணசுவாமி கோயில் தமிழ்நாட்டில் விழுப்புரம் மாவட்டம், ஆவியூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. ஆடி மாதம் கிருஷ்ணஜெயந்தி முக்கிய திருவிழாவாக நடைபெறுகிறது. சித்திரை மாதம் ஸ்ரீராமநவமி திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மிகப் பெரிய பழம்
வகைப்பாடு
தாவரவியல் பெயர்   	:	ஆர்ட்டோக்கார்ப்பஸ் இன்டிகிரிபோலியா  Artocarpus integrifolia
குடும்பம்			:                மோரேசியீ (Moraceae)
மரத்தின் அமைவு
வரலாற்று காலம் கி.மு.300-ம் ஆண்டு முதல்இந்த மரம் இந்தியர்கள் அனைவருக்கும் தெரிந்த ஒன்று. இது 50 அடி உயரமும் வளரக்கூடியது. பூக்கள் மிக நுன்மையாக இருக்கும். ஆண், பெண் பூக்கள் ஓரே மரத்தில் தனித்தனி பூக்கொத்தில் வருகிறது. ஆண் கதிர் ஒழுங்கற்ற உருளை வடிவில் உள்ளது. இதில் எண்ணற்ற ஆண் பூக்கள் மொய்த்துக்கொண்டு இருக்கும். கேசரம் மஞ்சளாக இருக்கும். பிறகு கருகி விழுந்துவிடும். பெண் கதிர் உருண்டையாகவும், தடித்தும் இருக்கும். அதன் நடுவில் உள்ள பூந்தண்டில் பல பெண் பூக்கள் மிகவும் நெருக்கமாக வளர்ந்திருக்கும். பூவின் இதழ்கள் இணைந்து குழாய் வடிவில் இருக்கும். பல பூக்களில் கனிகள் ஒன்றாகச் சேர்ந்து கூட்டுக்கனியாக உள்ளது. கனியின் சுளையாக உண்பது இந்த இதழ் குழாய்தான்.
சிறப்புகள்
உலகின் மிகப் பெரிய சாப்பிடக் கூடிய கனி பலா ஆகும். இது மூன்று அடி (3ஃ4-1மீ) நீளமும், 18 கிலோ எடையும் சில 80 கிலோ உடையதாகவும் உள்ளது. பழம் அதிகம் பழுத்துவிட்டால் அருவருப்பான நாற்றம் வீசும்.
காணப்படும் பகுதிகள்
இந்தியாவே இதன் தாயகம். இந்த சாதியில் 100 இனங்கள் உள்ளது. இந்தியாவில் 18 இனங்கள் உள்ளன.
பாலைவனம்
வரையறை
பொதுவாக கிடைக்கும் மழை வீழ்ச்சி அல்லது ஏனைய நீர் மூலங்களை விட அதிகமாக நீர் வெளியேறும் புவியியற் பிரதேசங்களே பாலைவனம் எனக் கருதப்படும். தனியே மழைவீழ்ச்சியை மாத்திரம் கொண்டு பாலைவனங்களை வரையறுக்க முடியாது. இவ்வரையறை வெப்பநிலையாலும் ஈரப்பதத்தாலும் செல்வாக்குச் செலுத்தப்படுகின்றது.
புவியியல் தன்மை
புவியின் நிலப்பரப்பில் மூன்றில் ஒரு பங்கு (33%) பாலைவனங்களாகும். சூடான பாலைவனங்களின் பகல்-இரவு வெப்பநிலை வேறுபாடு அதிகமாகும். இவற்றின் குளிர்கால-கோடைகால வெப்பநிலை வேறுபாடும் அதிகமாகக் காணப்படும். சூடான பாலைவனங்களின் கோடைக்கால வெப்பநிலை 45 °C/113 °F வரை உயரும் அதே வேளை குளிர்கால வெப்பநிலை 0 °C/32 °F அல்லது அதை விடக் குறைவடையும். இங்கு ஈரப்பதம் குறைவென்பதால் இதனைச் சுற்றியுள்ள வளி சூரியனால் பகலில் வேகமாக சூடாக்கப்படுவதுடன் இரவு வேளையில் வேகமாகக் குளிர்வடைந்து விடும். எனவே இங்கு பகல்-இரவு வெப்பநிலை வேறுபாடு அதிகமாகும்.
தாவரங்கள்
பாலைவனங்களின் காலநிலை தாவரங்களுக்கு ஏற்றதல்லவென்றாலும், உண்மையில் பாலைவனங்களின் உயிர்ப்பல்வகைமை அதிகமாகும். இங்கு வாழும் தாவரங்கள் ஆவியுயிர்ப்பைக் குறைக்கும் வகையில் இசைவாக்கமடைந்துள்ளன. கள்ளி போன்ற தாவரங்கள் இங்கு நன்றாக வளரக் கூடியன (அடகாமா, அன்டார்க்டிக்கா போன்றவற்றைத் தவிர்த்து). இவற்றின் வேர்த்தொகுதி அரிதாகக் கிடைக்கும் நீரை சரியான முறையில் விநியோகிக்கக் கூடியவாறு விருத்தியடைந்துள்ளன.
விலங்குகள்
தாவரங்களைப் போலவே விலங்குகளிலும் பாலைவனச் சூழலுக்கு சிறப்பாக இசைவாக்கம் அடைந்தவை உள்ளன. பாலைவனக் கப்பல் எனப்படும் ஒட்டகம் இதற்குச் சிறந்த உதாரணமாகும்.
நீர் கிடைப்பனவு
புவியிலே வரண்ட இடமாக அட்டகாமா பாலைவனம் அடையாளம் காணப்பட்டுள்ளது. இதனைத் தவிர ஏனைய பாலைவனங்களில் சிறிதளவேனும் மழை பொழியும். இங்கு சிலவேளைகளில் அடைமழை கூடப் பொழிந்து திடீர் வெள்ளத்தை ஏற்படுத்தக்கூடும்.
மனிதனுடனான தொடர்பு
பாலைவனங்களிலுள்ள தாதுப்பொருட்களையும், அதன் ஆற்றலையும் வெளிக்கொண்டு வர, அங்கு மனிதன் தான் வாழ நன்கு பழக்கப்படுத்திக் கொண்டான். இவ்வாறாக மனித கலாச்சாரத்தில் பாலைவனங்கள், ஓர் விரிவான இலக்கியத்தைக் கொண்டுள்ளது.
வரலாறு
மனிதன் பல நூற்றாண்டுகளாக பாலைவனத்தில் வாழ்ந்து வருகிறான். கலஹாரி பாலைவனப் பழங்குடிகள், ஆஸ்திரேலியப் பழங்குடிகள், வட அமெரிக்க பழங்குடிகள் மற்றும் பலதரப்பட்ட இன மக்கள் பாலைவனத்தில் வாழ்கின்றனர். விலங்குகளின் தடங்களை அறியவும், அதனை வேட்டையாட ஆயுதங்களை உருவாக்கவும், தண்ணீரைத் தேடி அலையவும், உண்ணக் கூடியவைகளை தரம் பிரிக்கவும், அன்றாட வாழ்வின் அடிப்படைத் தேவைகளை பூர்த்தி செய்யவும் தங்களது திறனை மேம்படுத்திக் கொண்டனர். இச்செயல்களும் திட்டங்களும் வாய் மொழியாகவே அவர்களுள் பரவியது. மற்ற கலாச்சாரங்கள் அனைத்தும் ஆடுகள், மாடுகள், கால்நடைகள் ஒட்டகங்கள், காட்டெருதுகள், கலைமான் ஆகியவற்றிலிருந்து வளர்த்துக் கொண்டனர். மழைக்காலங்களில் வளரும் தாவரங்களைத் தேடி கூட்டமாக இடம் பெயர ஆரம்பித்தனர். குடிபெயரும் போது தங்களுடன், துணிகள் அல்லது தோல்களால் ஆன கூடாரங்கள், குடிக்க பால் அல்லது இரத்தம், உண்ண இறைச்சி ஆகியவற்றை கொண்டு செல்கின்றனர். பாலைவன நாடோடிகளும் வணிகர்களும் இருந்தனர். சஹாரா பாலைவனமானது அட்லாண்டிக் விளிம்பிலிருந்து எகிப்து வரை நீண்டு பரந்த பரப்பளவு கொண்டதாக உள்ளது. சகாராவின் வடக்கில் உள்ள வளமான மத்தியதரைக் கடல் பகுதியுடன் தெற்கில் சஹெலை இணைக்கும் வணிக பாதைகள் வளர்ச்சியடைந்தன இவற்றின் வழியாக, பாலைவத்தில் மதிப்புமிக்க பொருட்களை எடுத்துச்செல்ல பெருமளவிலான ஒட்டகங்கள் பயன்படுத்தப்பட்டன. துவாக்கு வணிகர்களால் வழக்கமாக பாரம்பரியமாக அடிமைகள், தந்தம், தங்கம் போன்றவற்றை வடக்கு நோக்கி எடுத்துச் சென்றும், தெற்குநோக்கி உப்பை வணிகத்துக்காக கொண்டு சென்றனர். இந்த வணிகர்களால் பல்வேறு பாலைவனச் சோலைகள் மற்றும் கிணறுகளுக்கு இடையில் பயணிக்க ஏதுவாக வழிகாட்டுவதற்கு இப்பகுதியின் நிலவியல் அறிவைக் கொண்ட பெர்பர்கள் பயன்படுத்தப்பட்டனர். 8 மற்றும் 18 ஆம் நூற்றாண்டுகளுக்கு இடையில் சஹாரா முழுவதும் பல மில்லியன் அடிமைகள் வடக்கு நோக்கிக் கொண்டு செல்லப்பட்டிருக்கலாம். மோட்டார் வாகனங்கள், கப்பல் மற்றும் வான் சரக்கு போக்குவரத்து சாதனங்களின் வருகைக்குப்பின் பாரம்பரிய தரைவழிப் போக்குவரத்துகள் குறைந்துவிட்டன, ஆனால் வணிகர்கள் இன்னும் அகடெஸ் மற்றும் பில்மாவிற்கும், பாலைவனத்திற்கு உள்பகுதியில் உள்ள சமூக மக்களுக்கு உப்பு கொண்டு செல்ல திம்புக்டுவிற்கும் டவுடுனிக்கும் இடையில் செல்லும் வழிகளிலும் பயணம் செய்கின்றனர்.
பாலைவனப் பகுதி விளிப்புப் பகுதிகள் சிலவற்றில், மழைப்பொழிவு ஏற்பட்டும் பொருத்தமான சூழல்கள் ஏற்படும்போது, சில குழுக்கள் பயிர்களை பயிரிட்டன. கால்நடை மந்தைகள் வறட்சியால் இறந்து இழப்புகளைச் சந்தித்தபோது, மேய்ச்சலுடன் சாகுபடி செய்யவும் நிர்பந்தம் ஏற்பட்டு, இது நடந்தது இருக்கலாம். அவர்கள் பயிரிடப்பட்ட நிலப்பகுதியால், நாடோடி மேய்பர்களுக்கு மேய்சலுக்கான இடப் பகுதி குறைத்து, அதனால் நிலப்பிரச்சனைகள் ஏற்பட காரணமாக இருந்தது. பாலைவனத்தின் அரை வறண்ட நிலப்பகுதிகள் 1930 களில் அமெரிக்க டஸ்ட் பவுல் பகுதியில் நடந்தது போல, மண் அரிப்பு ஏற்படுவதற்கான ஆபத்து நிறைந்த மண் வகைகள் இவையாகும். புற்கள் உள்ள இடத்தின் தரைமண் அரித்துசெல்லப்படுதல், மற்றும் தொடர்ச்சியான வறண்ட ஆண்டுகளில் பயிர் விளைச்சல் தோல்வியடைதல், பிரமாண்ட தூசுப் புயல்களால் மேல் மண் பறத்தல் போன்ற பேரழிவில் பாதி மில்லினுக்கும் மேற்பட்ட அமெரிக்கர்கள் தங்கள் நிலத்தை விட்டு வெளியேற வேண்டிய கட்டாயம் ஏற்பட்டது.
இதுபோன்ற சேதங்களால் அரை வறண்ட பகுதிகளில் ஆண்டுக்கு பன்னிரண்டு மில்லியன் ஹெக்டேர் நிலப் பகுதிகள் ஒவ்வொரு ஆண்டும் பாலைவனமாக மாறி வருகின்றன. காலநிலை மாற்றங்கள், விவசாய உழவு, மிகையான மேய்ச்சல், காடழிப்பு, வறட்சி போன்ற காரணிகளால் பாலைவனம் உருவாகிறது. மண்ணின் நிலையைத் தீர்மானிப்பதில் தாவரங்கள் முக்கிய பங்கு வகிக்கிறன. பல சூழ்நிலைகளில், மண் அரிப்பு விகித்த்தை தாவரங்களின் பரப்பளவு குறைக்கின்றன. தாவரங்கள் இல்லாததால் பாதுகாப்பற்று உள்ள வறண்ட மேற்பரப்பு மண் காற்றால் வீசியடிக்கப்படுகின்றன அல்லது வெள்ளப் பெருக்குகளால் அரிக்கப்பட்டு விடுகின்றன, இதனால் கீழே மிஞ்சும் வளமற்ற மண் அடுக்குகள், சூரிய வெப்பத்தால் மோசமான நிலப்பகுதியாக மாறும். அதிகப்படியான மேய்சலே வரலாற்று ரீதியாக நிலம் பாலைவனம் ஆவதற்கான காரணம் எனக் கருதப்பட்டாலும், காட்டு விலங்குகள் மற்றும் வளர்ப்பு விலங்குகள் போன்றவை தாவர வளர்ப்பு மேம்படுத்துவதற்கு காரணம் என்று சில சான்றுகள் உள்ளன,
வேறு கோள்களில் உள்ள பாலைவனங்கள்
புவியைத் தவிர சூரியக்குடும்பத்தில் செவ்வாயிலேயே பாலைவனம் கண்டறியப்பட்டுள்ளது. இங்கு உள்ள பாலைவனங்கள் புவி யில் உள்ளவற்றை விடப் பெரியனவாகும்.